DĖL UAB ,,ŠILALĖS AUTOBUSŲ PARKAS“ VIETINIO (PRIEMIESTINIO) REGULIARAUS SUSISIEKIMO AUTOBUSŲ MARŠRUTŲ PAKEITIMO IR PANAIKINIMO

2019 m. kovo 29 d. Nr. DĮV-302

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos kelių transporto kodekso 4 straipsnio 3 dalimi, Leidimų vežti keleivius reguliaraus susisiekimo kelių transporto maršrutais išdavimo taisyklėmis, patvirtintomis Lietuvos Respublikos susisiekimo ministro 2006 m. vasario 14 d. įsakymu Nr. 3-62 ,,Dėl Leidimų vežti keleivius reguliaraus susisiekimo kelių transporto maršrutais išdavimo taisyklių patvirtinimo“, Keleivių ir bagažo vežimo kelių transportu taisyklėmis, patvirtintomis Lietuvos Respublikos susisiekimo ministro 2011 m. balandžio 13 d. įsakymu Nr. 3-223 ,,Dėl Keleivių ir bagažo vežimo kelių transportu taisyklių patvirtinimo“, Šilalės rajono savivaldybės tarybos 2010 m. gruodžio 28 d. sprendimu Nr. T1-321 ,,Dėl keleivinio kelių transporto viešųjų paslaugų teikimo ir nuostolių kompensavimo“, atsižvelgdamas į Šilalės rajono keleivinio transporto ir moksleivių pavėžėjimo organizavimo komisijos, sudarytos Šilalės rajono savivaldybės tarybos 2007 m. gruodžio 20 d. sprendimu Nr. T1-317 ,,Dėl Šilalės rajono keleivinio transporto ir moksleivių pavėžėjimo organizavimo komisijos sudarymo ir nuostatų tvirtinimo“, 2019 m. kovo 27 d. protokolą Nr. 4 ir 2019 m. kovo 29 d. protokolą Nr. 5:

 1. P a k e i č i u nuo 2019 m. balandžio 1 d. UAB ,,Šilalės autobusų parkas“ vietinio (priemiestinio) reguliaraus susisiekimo autobuso maršrutus:

1. 1. Požerė–Laukuva–Skabučiai–Požerė (leidimo Nr. 285, išvykimo laikas 14.40 val. (pirmadieniais, trečiadieniais, penktadieniais) ir 14.55 val. (antradieniais, ketvirtadieniais) mokyklų darbo dienomis) ir pratęsiu iki Beržės k., važiuojant maršrutu Laukuva–Požerė–Beržė–Skabučiai– Laukuva (leidimo Nr. 285, išvykimo laikas 14.45 val. (pirmadieniais, trečiadieniais), 15.20 val. (antradieniais, ketvirtadieniais) ir 13.50 val. (penktadieniais) mokyklų darbo dienomis);

1. 2. Šilalė–Kvėdarna–Šilalė (leidimo Nr. 325 išvykimo laikas 7.20 val. mokyklų darbo dienomis) ir Šilalė – Kvėdarna – Šilalė (leidimo Nr. 151 išvykimo laikas 14.20 val. mokyklų darbo dienomis) nevažiuojant į Šilalės rajono socialinių paslaugų namus ir į Šilalės r. Kvėdarnos Prano Liatuko pradinę mokyklą.

2. P a n a i k i n u nuo 2019 m. balandžio 1 d. UAB ,,Šilalės autobusų parkas“ vietinio (priemiestinio) reguliaraus susisiekimo autobuso maršrutą Požerė–Laukuva–Buciškė, Požerė– Laukuva–Buciškė–Beržė–Požerė (pirmadieniais) (leidimo Nr. 221, išvykimo laikas 13.40 val. mokyklų darbo dienomis).

 3. Į g a l i o j u UAB ,,Šilalės autobusų parkas“ direktorių tvirtinti pakeisto maršruto tvarkaraštį.

 4. Į p a r e i g o j u UAB ,,Šilalės autobusų parkas“ direktorių informaciją apie maršruto pakeitimą ir panaikinimą paskelbti teisės aktų nustatyta tvarka.

 5. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui

(H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Raimundas Vaitiekus